27/05/2022 | Administración LocalMunicipal
Muros
Aprobación definitiva das bases reguladoras e a convocatoria de concesión de subvencións á rehabilitación

ANUNCIO Anuncio da aprobación definitiva das bases reguladoras e a convocatoria de concesión de subvencións á rehabilitación do Concello de Muros O Pleno da Corporación, na sesión plenaria ordinaria celebrada o día 31 de marzo de 2022, aprobou inicialmente as bases reguladoras e convocatoria para á concesión de subvencións á rehabilitación de edificios e vivendas na área de rexeneración e renovación urbana do conxunto histórico de Muros, con financiamento do programa de rexeneración e renovación urbanas da prórroga do plan estatal de fomento do alugamento de vivendas, a rehabilitación edificatoria e a rexeneración e renovación urbanas, 2013-2016. Anualidade 2017 (12.ª fase). O expediente someteuse ao trámite de información pública polo prazo de trinta días hábiles a contar desde o día seguinte da inserción do anuncio de aprobación inicial no Boletín Oficial da Provincia (BOP núm.66, do 6 de abril de 2022), para que os interesados puidesen examinar o expediente e presentar as reclamacións que estimen oportunas. Durante o período de exposición pública non se presentaron reclamacións ou suxestións, polo que se considera aprobado definitivamente o acordo plenario referido. Á vista do anterior, procede, de acordo co disposto na lexislación vixente, publicar o texto íntegro da Ordenanza fiscal reguladora do imposto sobre bens inmobles do Concello de Muros, modificada: “Aprobación definitiva das bases reguladoras e convocatoria para á concesión de subvencións á rehabilitación de edificios e vivendas na área de rexeneración e renovación urbana do conxunto histórico de muros, con financiamento do programa de rexeneración e renovación urbanas da prórroga do plan estatal de fomento do alugamento de vivendas, a rehabilitación edificatoria e a rexeneración e renovación urbanas, 2013-2016. anualidade 2017 (12.ª fase) En desenvolvemento do acordo da Comisión Bilateral celebrada o 26 de outubro do 2017, relativo á Área de Rexeneración e Renovación Urbana do Conxunto Histórico de Muros (A Coruña), Comunidade Autónoma de Galicia, Prórroga do Plan Estatal de Fomento do Alugamento de Vivendas, a Rehabilitación Edificatoria, e a Rexeneración e Renovación Urbanas 2013-2016, anualidade 2017, e en relación ao papel xestor do Concello de Muros para a execución do Plan e o seu compromiso na elaboración dunha convocatoria para a concesión das subvencións previstas neste acordo. ÍNDICE Base 1.ª.–OBXECTO E ÁMBITO DE APLICACIÓN 1.1. Obxecto das bases reguladoras e réxime das subvencións.1.2. Ámbitos de aplicación.1.3. Beneficiarios/as.1.4. Requisitos.1.5. Obrigas dos/as beneficiarios/as.1.6. Actuacións subvencionables.1.7. Orzamento protexible. Custos subvencionables. Custos non subvencionables.1.8. Tipo e contía das axudas. Criterios de avaliación Base 2.ª.–COMPETENCIA E PROCEDEMENTO DE TRAMITACIÓN 2.1. Entidade xestora.2.2. Comisión de valoración.2.3. Procedemento.2.3.1. Cualificación Provisional.2.3.2 Execución das obras 2.3.3. Cualificación definitiva.2.3.4. Concesión das axudas e tramitación do pagamento. Base 3.ª.–SOLICITUDE, DOCUMENTACIÓN E PRAZO DE PRESENTACIÓN 3.1. Solicitude oficial.3.2. Documentación.3.2.1. Documentación inicial.3.2.2. Documentación durante a execución da Obra 3.2.3. Documentación final obra.3.2.4. Documentación para o aboamento da subvención 3.3. Prazo de presentación 3.4. Información aos interesados. Base 4.ª.–EXCLUSIÓNS E INCOMPATIBILIDADES Base 5.ª.–PUBLICIDADE 5.1. Publicidade da convocatoria e das bases reguladoras da concesión das axudas.5.2. Consentimento e autorizacións.5.3. Publicidade das subvencións concedidas. Base 6.ª.–TRATAMENTO DE DATOS DE CARÁCTER PERSOAL Base 7.ª.–PERDA DO DEREITO AO COBRO, RENUNCIA, NULIDADE E REINTEGRO. RÉXIME DE INFRACCIÓNS E SANCIÓNS 7.1. Perda do dereito ao cobro.7.2. Modificación da resolución.7.3. Renuncia.7.4. Nulidade, reintegro, infraccións e sancións.7.5. Recursos administrativos. Base 8.ª.–NORMATIVA DE APLICACIÓN Base 9.ª.–DISPOSICIÓN ADICIONAL Base 10.ª.–DISPOSICIÓN FINAL Anexo I.–IMPRESO SOLICITUDE OFICIAL Anexo II.–RELACIÓN DE OUTRAS AXUDAS Anexo III.–DECLARACIÓN RESPONSABLE DO DESTINO DA VIVENDA Base 1.ª.–OBXECTO E ÁMBITO DE APLICACIÓN.1.1. Obxecto das bases reguladoras e réxime das subvencións. O obxecto destas bases, de acordo co establecido no artigo 14 da Lei 9/2007, do 13 de xuño, de Subvencións de Galicia (LSG), é fixar os criterios para a concesión das subvencións previstas na Prórroga Plan Estatal 2013-2016 (R. D. 233/2013 e R. D. 637/2016), para o programa de rexeneración e renovación urbanas recollida no convenio asinado entre o Ministerio de Fomento, a Xunta de Galicia e o Concello de Muros dentro dos seus ámbitos de aplicación. Estas subvencións están destinadas a cubrir parte dos gastos da execución das obras ou traballos de mantemento e intervención en edificios e vivendas, instalacións fixas, equipamento propio e elementos comúns, a fin de adecualos á normativa vixente. As subvencións concederanse polo procedemento de concorrencia competitiva a través de convocatoria pública, seguindo a orde de prelación que resulte da valoración prevista nestas bases, até esgotar o número de actuacións e/ou o crédito dispoñible previsto no respectivo convenio asinado. En caso de non esgotar o número de actuacións e o crédito dispoñible previsto nesta convocatoria, poderá volver a abrirse un novo prazo de presentación de solicitudes, previa proposta motivada da oficina de rehabilitación e acordo da comisión avaliadora, contando coa necesaria publicidade establecida na Base 5.1 das presentes bases reguladoras. A concesión destas axudas estará, en todo caso condicionada, á existencia de crédito orzamentario, ás resolucións ditadas polos responsables do Ministerio de Fomento e/ou da Xunta de Galicia para a aplicación do Programa de rexeneración e renovación urbanas en Galicia e á aceptación da documentación xustificativa por parte do Concello de Muros.1.2. Ámbito de aplicación. O ámbito do programa de rehabilitación correspóndese co da Área de Rehabilitación declarada que inclúe o ámbito de ordenación establecido no Plan Especial de Protección do Conxunto Histórico-Artístico de Muros, coa delimitación que se indica a continuación, e de acordo co plano do anexo IV. O límite vén definido no leste pola estrada C-550 en contacto coa liña de ribeira do mar e coa liña de deslinde da zona de servizo portuario. Polo norte remata no número 29 da rúa da Porteliña recollendo as terrazas de cultivo que se elevan ata o Campo de Fútbol de Miraflores. Polo oeste o límite recolle as terrazas de cultivo antes citadas -excluíndo as parcelas de nova edificación ó sur do Polideportivo de Miraflores- ata o cruce da rúa das Espiguiñas coa rúa do Río; incorporando a marxe occidental da estrada de Muros a Ventín coa inclusión do núcleo de Espiguiñas e do conxunto de parcelas que entestan á dita estrada. Xa na rúa de Alameda o límite discorre por tras do complexo de nova construción do número 5 de dita rúa para incorpora-lo conxunto de edificios do lugar de Campo de San Roque rematando no número 58 da rúa Rosalía de Castro pola súa marxe occidental e no número 11 da rúa de San Roque pola marxe oriental. Polo sur o límite discorre polo eixe da rúa baixa de San Roque e as traseiras das parcelas que entestan coa rúa Rosalía de Castro ata o número 21 (excluída a parcela de número 23 de dita rúa). Incorpora as parcelas dos números 1 e 3 da rúa Rebordiño continuando pola marxe de dita rúa ata o encontro coa baixada ó Rebordiño incluíndo a parcela dos números 12 a 18 da rúa do Cabo ata o contacto coa liña de ribeira do mar.1.3. Beneficiarios/as. Poderán ser beneficiarios/as das axudas os que asuman a responsabilidade da execución integral da actuación: os propietarios únicos de edificios de vivendas, os propietarios de vivendas, as comunidades de propietarios de edificios de vivendas en réxime de propiedade horizontal, as agrupacións de comunidades de propietarios, os consorcios e entes asociativos de xestión e as persoas físicas ou xurídicas que posúan un dereito real sobre o inmoble que lles permita acometer as actuacións de rehabilitación, ou os inquilinos autorizados polo propietario. E deberán reunir os requisitos establecidos no artigo 6.2 e 28 do R. D. 233/2013. As persoas interesadas, ao formalizaren unha solicitude, sométense voluntariamente ao cumprimento das condicións destas bases de convocatoria así como aos demais requisitos que se establezan na normativa reguladora.1.4. Requisitos. Para ser beneficiarios/as da subvención, o inmoble estará dentro dos ámbitos acordados nas presentes bases e terá un uso predominantemente residencial. No caso de comunidades, estas estarán legalmente constituídas de acordo cos artigos 2 e 5 da Lei 49/1960, do 21 de xullo, sobre propiedade horizontal, todo isto, sen prexuízo de reuniren os demais requisitos establecidos nas presentes bases, así como os que fundamenten a concesión e na normativa aplicable. Non poderán obter a condición de beneficiario/a das subvencións reguladas nestas bases as persoas ou entidades en que concorran as circunstancias previstas no artigo 10 da LSG. Non se subvencionarán actuacións de elementos comúns en edificios que carezan do Informe de avaliación do edificio, segundo o establecido na disposición transitoria primeira,1. b) da Lei 8/2013, do 26 de xuño, de rehabilitación, rexeneración e renovación urbana e no artigo 21 do R. D. 233/2013. No caso de que a edificación conte cun informe de avaliación do edificio con valoración desfavorable do estado de conservación do edificio, será necesario achegar –trala execución das obras– informe de avaliación do edificio ou documento análogo que certifique que se emendaron estas deficiencias.1.5. Obrigas dos/as beneficiarios/as. a) Executar as actuacións que fundamenten a concesión da subvención. b) Xustificar ante o órgano concedente o cumprimento dos requisitos e das condicións, así como a realización das actuacións e o cumprimento da finalidade que determinen a concesión da subvención. Deberase comunicar calquera modificación das condicións que motivaron o recoñecemento da subvención que poida determinar a perda sobrevida do dereito á axuda; esta comunicación realizarase ao Concello de Muros até efectivarse o pagamento da Subvención, posteriormente a esta data as comunicacións realizaranse ao IGVS. c) Estar en disposición dos títulos habilitantes esixibles para o desenvolvemento dos traballos obxecto da axuda (comunicación previa, licenza.), así como cumprir cos requisitos establecidos nas normativas de aplicación. d) Someterse ás actuacións de comprobación que serán efectuadas pola entidade xestora, así como a calquera outra actuación de comprobación e control financeiro que poidan realizar os órganos de control competentes, tanto autonómicos como estatais ou municipais, para o que achegará canta información lle sexa requirida no exercicio das actuacións anteriores. e) Comunicarlle ao órgano concedente a obtención doutras subvencións, axudas, ingresos ou recursos que financien as actividades subvencionadas, así como a modificación das circunstancias que fundamenten a concesión da subvención. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada aos fondos percibidos. f) Dispoñer dos documentos nos termos esixidos pola lexislación sectorial aplicable ao/á beneficiario/a en cada caso. g) Os/as beneficiarios/as deberán estar ao día no cumprimento das súas obrigas tributarias e fronte á Seguridade Social, coa Consellería de Economía e Facenda, coa Axencia Estatal de Administración Tributaria (AEAT), no momento de ser seleccionados e no momento do pagamento das axudas. h) Non ter débedas co Concello de Muros no momento de ser seleccionados e no momento do pagamento das axudas. i) Conservar os documentos xustificativos da aplicación de fondos recibidos, incluídos os documentos electrónicos, mentres poidan ser obxecto das actuacións de comprobación e control. j) Os/as beneficiarios/as deberán dar a adecuada publicidade do carácter público do financiamento nas actuacións que deriven da execución do proxecto, en cumprimento do artigo 15.3 da LSG. k) No caso de que o/a beneficiario/a sexa unha comunidade de propietarios, non disolver a dita comunidade até ter transcorrido o prazo de prescrición establecido nos artigos 35 e 63 da LSG. l) Proceder ao reintegro dos fondos percibidos nos supostos establecidos no artigo 33 da LSG. m) Destinar a vivenda a domicilio habitual e permanente da persoa promotora ou da persoa inquilina por un prazo de tres años. No suposto dun compromiso de alugueiro, será por un período mínimo de tres anos.1.6. Actuacións subvencionables. As actuacións subvencionables por este programa incluirían a execución de obras ou traballos de mantemento e intervención en edificios e vivendas, instalacións fixas, equipamento propio e elementos comúns, a fin de adecualos á normativa vixente. Poderanse incluír os honorarios dos profesionais, o custo de redacción de proxectos, informes técnicos e certificados necesarios, así como os gastos derivados da tramitación administrativa, sempre que todos eles estean debidamente xustificados. Con carácter xeral, serán subvencionables: a) Obras de conservación e/ou adecuación estrutural e de seguridade dos edificios. b) Obras de mellora da calidade e sustentabilidade. c) Obras de adecuación das vivendas e os seus accesos á normativa vixente de accesibilidade. d) Outras obras que impliquen adaptar os edificios, as vivendas e as súas instalacións aos novos estándares establecidos pola nova normativa de aplicación aínda nos casos en que dita normativa non obrigue a súa realización. Tamén serán subvencionables as actuacións destinadas a mellorar a eficiencia ambiental en materia de auga, enerxía, uso de materiais, xestión de residuos e protección da biodiversidade, como indica o artigo 26 do R. D. 233/2013, e todas aquelas actuacións incluídas nese artigo.1.7. Orzamento protexible. Constitúe o orzamento protexible da actuación o custo total de todas as actuacións que se subvencionen segundo o exposto no apartado 1.6 destas bases, e no previsto no artigo 26.3 e no Anexo I do Real Decreto 233/2013, que non poderá superar os custos medios de mercado que a tales actuacións correspondan (determinados por aplicación da base de prezos de construción de Galicia). Considerarase por tanto o custe total da actuación, incluíndo custe de execución material, honorarios profesionais, beneficio industrial, custes notariais e de rexistro e gastos xerais e de xestión, excluídos impostos, taxas e tributos.1.8. Tipo e contía das axudas. A contía máxima das axudas determinarase atendendo ao orzamento protexible da actuación e non poderá exceder do 35% do custo subvencionable da actuación ate un máximo de 11.000 euros por cada vivenda obxecto de rehabilitación.1.9. Criterios de avaliación. A concesión das axudas graduarase tendo en conta os seguintes criterios: O Concello de Muros, entre tódalas solicitudes presentadas que reúnan os requisitos para poder acceder a este tipo de axudas, dentro dos límites orzamentarios e do número máximo de actuacións subvencionables previstos no Convenio asinado cos órganos competentes en materia de vivenda da Xunta de Galicia e do Estado, realizará unha proposta motivada de selección en función dos seguintes criterios e coa ponderación que se indica: 1. Urxencia, necesidade ou conveniencia na realización das obras para paliar a perda ou deterioro do edificio: – Bo estado de conservación: 0 puntos. – Bastante bo estado de conservación: 5 puntos. – Regular estado de conservación: 10 puntos. – Mal estado de conservación 20 puntos. – Moi mal estado de conservación: 30 puntos.2. Maior nivel de protección do edificio segundo o P. E. P. C. H. A. – Edificación non catalogada desconforme coa ordenación: 0 puntos. – Edificación non catalogada conforme coa ordenación: 5 puntos. – Edificación non catalogada conforme coa ordenación con elementos de interese: 10 puntos. – Edificación con nivel 4 de protección: 15 puntos. – Edificación con nivel 3 de protección: 20 puntos. – Edificación con nivel 2 de protección: 25 puntos. – Edificación con nivel 1 de protección: 30 puntos.3. Fixación de poboación na Área de Rehabilitación: máximo 20 puntos. – Vivenda con compromiso de alugueiro por 3 anos: 10 puntos. – Residencia habitual do propietario ou inquilino: 20 puntos.4. Criterio social. –Considérase esta condición a das unidades familiares con Renda das Persoas Físicas inferiores a 1.2 veces o IPREM calculado polo Artigo 6.2b do RD 233/2013, as persoas separadas ou divorciadas ás que non se lles adxudicou unha vivenda familiar, así como as mulleres vítimas da violencia de xénero, as vítimas do terrorismo, as persoas dependentes ou con discapacidade oficialmente recoñecidas e as familias que as teñan ao seu cargo, 20 puntos.5. Situación de incompatibilidade total ou parcial co planeamento, ou fóra de ordenación: – Vivendas que non estean en situación de incompatibilidade ou fóra de ordenación: 15 puntos. – Vivendas que trala realización das obras para as que solicita a axuda queden conformes coa ordenación, 15 puntos. – Vivendas en situación de incompatibilidade ou fóra de ordenación: 0 puntos. No caso de empate terá preferencia a data de entrada anterior no Rexistro Municipal do Concello de Muros. Unha vez obtidas as puntuacións e realizada a selección, pode resultar necesario o axuste das intervencións para obter un máximo aproveitamento das contías de subvención concedidas. Base 2.ª.–COMPETENCIA E PROCEDEMENTO DE TRAMITACIÓN 2.1. Entidade xestora. Posto que o Concello de Muros ten o recoñecemento como entidade xestora do Programa de Rexeneración e renovación urbanas da Prórroga do Plan Estatal 2013-2016 a través da súa Oficina Municipal de Rehabilitación, ten a competencia para a formulación das presentes bases de convocatoria, tramitación e a proposta ao organismo autonómico IGVS para as cualificacións correspondentes. A instrución do procedemento corresponderá á Oficina de Rehabilitación que realizará de oficio cantas actuacións estime necesarias para a determinación, coñecemento e comprobación dos datos en virtude dos que deberá formularse a proposta de resolución. Previamente á presentación da solicitude poderá solicitarse unha visita de inspección por parte do técnico da Oficina de Rehabilitación previa á solicitude oficial das axudas para comprobar o estado da edificación e asesorar ao particular sobre as posibilidades de mellora e rehabilitación dos inmobles. Presentada a documentación que se solicita na base 3.ª, o técnico da oficina de Rehabilitación realizará unha visita de inspección ao edificio ou vivenda para comprobar o estado da edificación, elaborando un informe sobre a adaptación da solicitude aos requisitos técnicos previstos no Plan Estatal e previamente á proposta de resolución da comisión de valoración. No caso de que o edificio xa a teña feita con anterioridade non sería necesario repetila, salvo que a Oficina o considere oportuno. En todo o caso os integrantes da oficina asesorarán aos/ás solicitantes sobre cuestións técnicas e administrativas relacionadas con esta convocatoria.2.2. Comisión de valoración. A Comisión de valoración será a encargada de propor a resolución do expediente, contendo a proposta das persoas beneficiarias finalistas á Xunta de Goberno Local do Concello de Muros que teña competencia para autorizar o correspondente gasto. Esta Comisión de valoración estará integrada pola Alcaldía do Concello, polo interventor, o asesor xurídico do Concello en materia de urbanismo e o Técnico da Oficina de Rehabilitación do Concello de Muros, que actuará como relator da Comisión. Os titulares poderán delegar noutra persoa ou persoas a condición de membro da Comisión.2.3. Procedemento. Tras examinar as solicitudes presentadas en prazo, o técnico da Oficina de Rehabilitación emitirá informe do cumprimento das esixencias impostas para adquirir a condición de beneficiarios/as da subvención, e realizará unha proposta que se elevará á Comisión de valoración a fin de que emita a proposta ao órgano competente para a súa aprobación. Logo desta aprobación, elaborarase unha proposta de cualificación provisional que se remitirá á Área Provincial do IGVS da Coruña, segundo a situación das vivendas ou edificios que se van rehabilitar. No caso de que houbese un maior numero de solicitudes que de actuacións previstas que non permitira o correcto reparto dos fondos dispoñibles entre os/as beneficiarios/as finalistas para o Área de Rehabilitación e sempre que cumpran con todas as condicións incluídas nestas bases, procederase a realizar unha relación de ditas solicitudes seguindo os criterios de avaliación da base 1.9). Os/as solicitantes que queden fora da convocatoria, entrarán a formar parte dunha listaxe de espera, para poder ser incluídos no caso de renuncia ou anulación dos provisionalmente aceptados.2.3.1. Cualificación provisional. A proposta de cualificación provisional conterá: a identificación da persoa beneficiaria, o tipo de actuación, o orzamento protexible, o prazo de execución e a subvención máxima que se concederá, e irá acompañada dunha certificación municipal do cumprimento dos requisitos da Prórroga do Plan 2013-2016, referida tanto ás actuacións, aos edificios e vivendas como ás persoas beneficiarias. As xefaturas territoriais da Consellería de medio ambiente, territorio e vivenda, logo das comprobacións que consideren oportunas, poderán cualificar provisionalmente as actuacións, e remitirán aos servizos centrais do IGVS un resumo das cualificacións provisionais outorgadas, tendo en conta os acordos específicos asinados no seo da Comisión Bilateral de Seguimento da prórroga do Plan 2013-2016. A cualificación provisional é requisito necesario para acadar o financiamento previsto no acordo específico. Será causa de denegación das cualificacións provisionais, o non axuste ás determinacións do R. D. 233/2013. A Dirección Xeral do IGVS procederá a comunicar ao Ministerio de Fomento a relación de cualificacións provisionais que resulten con financiamento para cada acordo específico. A competencia para resolver as cualificacións provisionais e definitivas corresponde á persoa titular da Xefatura Territorial da Consellería de medio ambiente, territorio e vivenda da Coruña. O IGVS remitirá ao Concello de Muros as Cualificacións Outorgadas e o Concello enviará aos/ás solicitantes as Cualificacións. As solicitudes que non cumpran os requisitos serán incluídas nunha proposta denegatoria das axudas e serán tamén comunicadas ao/á solicitante.2.3.2. Execución das obras. As obras non poderán estar rematadas no momento de presentación da solicitude. As obras deberán executarse no prazo máximo establecido na cualificación provisional das axudas, é deberán estar rematadas antes do 15 de setembro do 2022. As obras deberán axustarse ás prescricións contidas no proxecto técnico ou documentación que serviu de base para a concesión inicial das axudas, e non se admitirán máis modificacións na súa execución que as autorizadas por proposta da Dirección Facultativa, pola Oficina de Rehabilitación e, en todo caso, deberán estar autorizadas pola correspondente licenza ou comunicación previa/declaración responsable, orde de execución e autorizacións sectoriais para a execución das obras. A Oficina Municipal de Rehabilitación poderá en todo caso supervisar as obras co obxecto de comprobar o correcto cumprimento das condicións a que estean sometidas en virtude das axudas concedidas. Durante o período de execución das obras, o promotor deberá colocar ó cartel informativo do programa de axudas para a rehabilitación de acordo co deseño proposto pola Oficina de Rehabilitación, elaborado de acordo cos convenios asinados, e até o cobro total de axudas solicitadas.2.3.3. Cualificación definitiva. Ao remate das obras, e para poder continuar co procedemento, será necesario obter a Cualificación definitiva das actuacións. Os promotores das actuacións comunicarán o seu remate de acordo co previsto na cualificación provisional, e presentarán no Rexistro Municipal do Concello de Muros a documentación prevista na base. Recibida a documentación xustificativa a Oficina de Rehabilitación realizará unha visita ao inmoble e as comprobacións que estime oportunas, e tramitará o expediente para a obtención da cualificación definitiva no departamento territorial como órgano competente da Consellería. O persoal da Oficina de Rehabilitación do Concello de Muros procederá a realizar as seguintes comprobacións: – Que as actuacións foron executadas dentro dos prazos e de acordo coa cualificación provisional. – Que para a súa execución se contou con todas as autorizacións necesarias. – As facturas e documentos bancarios de pagamento das anteditas actuacións e que están pagadas pola persoa beneficiaria que figure na cualificación provisional. Procederase á minoración do importe da subvención concedida cando o orzamento xustificado teña unha contía inferior ao orzamento que serviu de base para a resolución de concesión, sempre e cando se acredite que a actuación concreta está totalmente executada. Aprobada a axuda polo órgano competente municipal, a Oficina de Rehabilitación elaborará unha proposta de cualificación definitiva que se remitirá á Área provincial do IGVS que cualificará definitivamente a actuación. A cualificación definitiva supón a xustificación da execución de todas as actuacións cualificadas. Será causa da denegación da cualificación definitiva, a non execución das actuacións ou a súa execución fóra de prazo, así como o incumprimento por parte do/a promotor/a de calquera requisito para obter a condición de persoa beneficiaria, ou dos contidos previstos no R. D. 233/2013 e na Orde do 23 de xuño de 2017 da Consellería de Infraestruturas e Vivenda. A Área provincial do IGVS remitirá á Dirección Xeral do IGVS unha relación das cualificacións definitivas outorgadas para cada ARRU, logo das verificacións que consideren oportunas. A Dirección Xeral do IGVS procederá á comunicación ao Ministerio de Fomento das xustificacións das actuacións referidas. As cualificacións definitivas outorgadas serán remitidas polo IGVS ao Concello de Muros, que como órgano xestor notificará aos/ás solicitantes o outorgamento.2.3.4. Tramitación do pagamento. Antes de proceder ao pagamento da subvención, os/as solicitantes deberán presentar no Rexistro Municipal do Concello de Muros a documentación prevista na base 3.2.4. Poderán realizar as actuacións de comprobación oportunas para verificar o cumprimento das actuacións subvencionadas, tanto o Concello de Muros como o IGVS ou o Ministerio de Fomento. As achegas estarán supeditadas ao efectivo financiamento por parte do Ministerio de Fomento e da Comunidade Autónoma de Galicia, de acordo co estipulado no convenio de colaboración entre o Ministerio de Fomento, Comunidade Autónoma de Galicia e o Concello de Muros. Base 3.ª.–SOLICITUDE, DOCUMENTACIÓN E PRAZO DE PRESENTACIÓN.3.1. Solicitude oficial. As solicitudes deberán presentarse necesariamente segundo o modelo normalizado (ANEXO I), na sede electrónica ou no Rexistro Municipal do Concello de Muros, ou en calquera dos lugares e rexistros establecidos no artigo 16.4 da Lei 39/2015, do 1 de outubro, do procedemento administrativo común das Administracións Públicas (LPAC) e dirixidas ao Concello de Muros.3.2. Documentación.1. Toda a documentación deberá presentarse debidamente cuberta, con data, número de identificación do/a solicitante ou representante, número de expediente se é o caso, e debidamente asinada.2. Cando a documentación achegada sexa incompleta ou defectuosa requirirase ao/á solicitante para que nun prazo improrrogable de dez días hábiles emende o erro ou achegue a documentación preceptiva, con indicación de que, se así non o fixese, terase por desistido da súa solicitude, previa resolución considerando o establecido no artigo 94 da Lei 39/2015, do 1 de outubro do procedemento administrativo común das Administracións Públicas (LPAC). 3. En todo caso, o Concello de Muros como entidade xestora das subvencións, poderá requirirlle ao/á solicitante, en calquera momento do procedemento, documentación complementaria se a considera necesaria para a xustificación do cumprimento dos requisitos da prórroga do Plan 2013-2016.4. Os/as solicitantes seleccionados terán a obriga de informar á Oficina de Rehabilitación de calquera circunstancia que puidese supor unha modificación das condicións tidas en conta para a selección e a posterior cualificación da actuación, e que puidesen dar lugar á modificación da resolución.3.2.1. Documentación Inicial. Xunto coa solicitude oficial, deberá acompañar a seguinte documentación: a) Relativa ao/á solicitante: – Fotocopia do DNI do/a solicitante e representante (de ser o caso) formalmente nomeado. – Acreditación da titularidade do edificio ou vivenda mediante certificación do Rexistro da Propiedade, escritura pública de compravenda, escritura pública de aceptación ou partición da herdanza, escritura pública de doazón e aceptación, ou sentenza xudicial, segundo corresponda. – Declaración xurada de todas as subvencións solicitadas ou concedidas para as actuacións subvencionables por estas bases para a mesma actuación. Anexo II. – Declaración xurada de non encontrarse en ningún dos supostos de incompatibilidade ou prohibición para a percepción de subvencións ou axudas públicas. Anexo II. – Certificacións de cada persoa propietaria de estar ao día coa Axencia Estatal de Administración Tributaria, a Tesouraría Xeral da Seguridade Social e a Consellería de Facenda da Xunta de Galicia, e certificado municipal de que se atopa ao corrente das obrigas tributarias coa administración local. – No caso de que o/a solicitante sexa unha comunidade de propietarios, achegarase ademais: – NIF da comunidade de propietarios en vigor. – Documentación acreditativa da súa constitución. – Documento acreditativo da representación con que se actúa. – Xustificación da titularidade do edificio (inscrición no Rexistro da Propiedade). – Acordo da comunidade de propietarios que autorice a execución das obras e a solicitude da subvención, ou certificado da persoa titular da secretaría da comunidade referente aos ditos aspectos. – Relación de persoas propietarias do edificio, identificando NIF de cada unha, e a referencia catastral de cada vivenda e local. – Certificacións de cada persoa propietaria de estar ao día coa Axencia Estatal de Administración Tributaria, a Tesouraría Xeral da Seguridade Social e a Consellería de Facenda da Xunta de Galicia, certificado municipal de que se atopa ao corrente das obrigas tributarias coa administración local, e de non estar incurso en ningunha das prohibicións para obter a condición de persoa beneficiaria da Lei 38/2003, do 17 de decembro, xeral de subvencións, e da LSG. – A que resulte necesaria de acordo co previsto no artigo 6 do RD 233/2013 e os demais datos informativos que esixe o Ministerio de Fomento ou o IGVS no protocolo de información normalizado. b) Relativa ao inmoble e ás obras. – Informe de avaliación do edificio, en caso de realizar obras nos elementos comúns do edificio, segundo o establecido no artigo 21 do RD 233/2013. – Se a obra a realizar en vivenda é de mellora da eficiencia enerxética, certificado de eficiencia enerxética de vivenda que acredite as reducións de emisións de CO2 e a letra resultante de realizarse a obra. – Proxecto ou memoria técnica na cal expresen as obras que se van executar, a súa valoración, clasificándoas en capítulos segundo o disposto no artigo 26 do RD233/2013. O proxecto ou memoria técnica deberá conter os datos fundamentais do edificio: situación, número de vivendas e locais, superficie construída sobre rasante, superficie sobre rasante con uso residencial e unha reportaxe fotográfica das obras que se van realizar. – Orzamento das obras clasificado en capítulos segundo o disposto no artigo 26 do RD 233/2013. Cando o importe do gasto subvencionable supere a contía de 40.000 euros será necesario achegar 3 orzamentos, e en caso de non se optar pola oferta mais vantaxosa, memoria xustificativa da diferente elección, coma establece o artigo 29 da LSG e o 42 do D11/2009 do regulamento da lei de subvencións. – Títulos habilitantes para a execución das obras (comunicación previa, licenza ou outras autorizacións). – A que resulte necesaria de acordo co previsto no artigo 21 do R. D. 233/2013. – Outros documentos que se e o caso, o Concello considere necesarios e foran requiridos ao/á beneficiario/a para ditar resolución.3.2.2. Documentación durante a execución da obra. Tras a obtención da Cualificación provisional para a actuación, o/a solicitante deberá presentar no Rexistro Municipal do Concello de Muros a seguinte documentación precisa para o seguimento da obra: – Comunicación de inicio das obras. O/a solicitante deberá comunicar á oficina de rehabilitación calquera eventualidade que poida supor unha modificación das condicións tidas en conta para a cualificación da actuación, así como as eventualidades que puidesen afectar ao prazo de execución da obra.3.2.3. Documentación final de obra. Unha vez se rematen as obras, no prazo máximo dun mes e antes do día 15 de setembro do 2022, o/a solicitante deberá presentar no Rexistro Municipal do Concello de Muros a documentación sinalada nos seguintes epígrafes, en orixinal ou copia compulsada: a) Comunicación final das obras. Declaración expresa por parte do/a beneficiario/a de que o proxecto foi executado conforme o indicado na solicitude ou polo técnico director das obras (en caso de obras maiores) a través da certificación final das obras. Deberá indicarse que as actuacións foron executadas en prazo, que para a súa execución se contou con todas as autorizacións necesarias e que se executou de acordo co previsto na cualificación provisional. De existir modificacións no proxecto, achegarase un informe técnico ou documento cos datos e incidencias máis significativas ocorridas durante a execución. Neste caso, previo ao momento da realización de modificacións sobre o contido no proxecto, deberanse comunicar á Oficina de Rehabilitación os cambios desexados e dispor dos títulos habilitantes necesarios. b) Facturas orixinais pola totalidade das obras realizadas subvencionables e xustificantes de pagamento. O/a solicitante achegará a seguinte documentación xustificativa do gasto: – Unha relación clasificada dos gastos e investimentos da actividade (actuación), con identificación do acredor e do documento, o seu importe, data de emisión e data de pagamento, indicando, se é o caso, as desviacións acaecidas sobre o orzamento subvencionado. – As facturas, ou documentos de valor probatorio equivalente no tráfico xurídico mercantil ou con eficacia administrativa incorporados na relación a que se fai referencia no parágrafo anterior, emitidas polos provedores en relación coa actuación subvencionada. As facturas reunirán en todo caso os seguintes requisitos: nome da persoa beneficiaria que figure na cualificación provisional, razón social, enderezo e NIF de quen emite a factura, IVE desagregado, nome, enderezo NIF do pagador titular da cualificación provisional e forma de pago. Deberá quedar claramente descrito o produto vendido ou o servizo prestado O/a solicitante achegará a seguinte documentación xustificativa do pagamento: – Para cada un dos documentos xustificativos de gasto: transferencias bancarias, certificacións bancarias ou extractos bancarios, nos cales deberán estar claramente identificados o receptor e o emisor do pagamento. – Non se admitirán como xustificantes os documentos acreditativos de pagamentos en metálico nin os obtidos a través de Internet se non están validados pola entidade bancaria ou non dispoñen de códigos para a súa verificación por terceiros na sede electrónica da dita entidade. c) Certificación de fin de obra expedida polo técnico responsable, no caso de que fose preceptivo. d) Podería ser necesario achegar outra documentación administrativa e técnica final, como: Licenza de Primeira Ocupación, Boletíns de instalacións, certificado técnico de modificación das condicións do Informe de Avaliación de Edificios, ou certificación enerxética do edificio no que se reflicte a mellora da cualificación enerxética total do edificio. e) Declaración complementaria do conxunto das axudas solicitadas para as mesmas actuacións subvencionadas, tanto as aprobadas ou concedidas, como as pendentes de resolución, das distintas administracións públicas ou calquera dos seus organismos, entes públicos ou privados, nacionais ou internacionais. Anexo III. f) No caso de solicitude de endoso deberá achegarse a maiores: – Documento de aceptación de endoso asinado polo representante da empresa construtora. – No caso de Comunidades de Propietarios acordo da comunidade de propietarios desta solicitude, no que figuren os datos da persoa ou empresa a favor da cal se solicita o endoso. Os órganos competentes do Concello de Muros, do IGVS e do Ministerio de Fomento, poderán solicitar as aclaracións ou informes relativos á xustificación do investimento que consideren convenientes. No caso de que non fosen remitidos polo beneficiario dentro do prazo que se sinale, poderá entenderse que renuncia á subvención.3.2.4. Documentación para o aboamento da subvención.1. Para o aboamento da subvención, o/a beneficiario/a deberá presentar no Rexistro Municipal do Concello de Muros a documentación sinalada nos seguintes epígrafes, en orixinal ou copia compulsada; tendo para isto de prazo máximo a data do día 15 de setembro do 2022, mais non sendo preciso esgotar este prazo máximo. a) Certificacións expedidas polos organismos competentes, acreditativas de estar ao día no cumprimento das súas obrigas tributarias e coa Seguridade Social. b) Certificación bancaria con número conta bancaria a nome do/as beneficiario/as da subvención. c) Certificado de número de conta da empresa construtora no caso de solicitude de endoso excepcional.2. Transcorrido o prazo establecido de xustificación, sen que o beneficiario presente a documentación solicitada no Rexistro Municipal do Concello de Muros, a Oficina de Municipal de Rehabilitación do Casco Urbano histórico de Muros, requirirá o beneficiario para que a presente no prazo improrrogable de dez días. A falta de presentación da xustificación no prazo indicado comportará a perda do dereito ao cobramento total ou parcial da subvención e demais responsabilidades establecidas na Lei de subvencións de Galicia. A presentación da xustificación no prazo adicional establecido neste punto, non eximirá ao beneficiario das sancións que conforme a lei correspondan ou da perda das axudas de non existir tempo suficiente para realizar as tramitacións administrativas correspondentes polo ente xestor, a Xunta de Galicia e o Ministerio de Fomento.3.3. Prazo de presentación. O prazo de presentación de solicitudes será de un mes desde o día seguinte á publicación destas bases de convocatoria no Boletín Oficial da Provincia da Coruña no modelo normalizado (ANEXO I) que estará a disposición dos interesados na oficina de rehabilitación do concello de Muros e na sede electrónica do concello de Muros (sede. muros. gal) 3.4. Información aos/ás interesados/as. Sobre o procedemento de tramitación das axudas de acordo coas presentes bases, poderase obter documentación normalizada ou información adicional na Oficina de Municipal de Rehabilitación do Conxunto Histórico de Muros, situada na Praza Curro da Praza, 1, 15250 Muros, dependente do Concello de Muros, ou a través dos seguintes medios: 1. Na páxina web do Concello de Muros: www.muros. gal 2. Atención persoal de luns a venres de 9.00 a 14.00 horas, cita previa.3. Consultas por correo-e: rehabilitacion@muros. gal Base 4.ª.–EXCLUSIÓNS E INCOMPATIBILIDADES. Non poderán obter os beneficios destas axudas as persoas beneficiarias das axudas do “Programa de rehabilitación edificatoria” do Plan Estatal 2013-2016 prorrogado (de acordo co artigo 28.3 do R. D. 233/2013). Sen prexuízo do establecido no parágrafo anterior, as subvencións deste Programa serán compatibles con outras axudas públicas sempre e cando o seu importe non supere o custo total da actuación concreta. Base 5.ª.–PUBLICIDADE.5.1. Publicidade da convocatoria e das bases reguladoras da concesión das axudas. As bases reguladoras da concesión das axudas segundo os Convenios asinados entre o Concello de Muros, a Xunta de Galicia e o Ministerio de Fomento para o desenvolvemento do programa de rexeneración e renovación urbanas da prórroga do Plan Estatal 2013-2016, publicaranse no Boletín Oficial da Provincia da Coruña, na páxina web do Concello de Muros, e no taboleiro de edictos municipal. As bases reguladoras e convocatoria e os seus modelos normalizados para a presentación de solicitudes facilitaranse na Oficina Municipal de Rehabilitación do Casco Urbano Histórico de Muros (Curro da Praza, núm.1) e na páxina web municipal www.muros. gal 5.2. Consentimento e autorizacións. A presentación da solicitude implica o coñecemento e a aceptación destas bases reguladoras, o consentimento e autorización ao órgano xestor para solicitar as certificacións que pode emitir o Concello de Muros, así como as autorizacións para que o IGVS poida solicitar as certificacións que deban emitir os organismos correspondentes da Xunta de Galicia ou do Ministerio correspondente.5.3. Publicidade das subvencións concedidas. De conformidade co artigo 13.4.3.º da Lei 4/2006, do 30 de xuño, de transparencia e de boas prácticas na Administración pública galega, o Concello de Muros publicará no taboleiro do Concello e na súa páxina web oficial (www.muros. gal) a relación dos beneficiarios e o importe das subvencións concedidas, polo que a presentación da solicitude de axudas leva implícita a autorización para o tratamento necesario dos datos dos/as beneficiarios/as e a súa publicación na citada páxina web, coas excepcións previstas nas leis. Por razón da súa contía, os mesmos datos serán publicados no BOP segundo correspondan. Por outra banda, notificaranse de xeito individual os principais trámites de aprobacións. Base 6.ª.–TRATAMENTO DE DATOS DE CARÁCTER PERSOAL. Os datos dos/as solicitantes ou dos seus representantes serán incorporados aos ficheiros municipais. A finalidade da súa recollida é a instrución do procedemento para a concesión das subvencións obxecto das presentes bases reguladoras, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e demais actuacións previstas na normativa reguladora das subvencións, en orde á conclusión do proceso de subvencións, polo que a súa achega é obrigatoria. Os referidos datos serán tratados e protexidos de acordo co previsto na Lei 15/1999, do 13 de decembro, de Protección de Datos de Carácter Persoal, sendo responsable do seu tratamento a Oficina de Rehabilitación do Concello de Muros, ante a cal se poderán exercer os dereitos de acceso, rectificación, cancelación e oposición. Base 7.ª.–PERDA DO DEREITO AO COBRO, RENUNCIA, NULIDADE E REINTEGRO. RÉXIME DE INFRACCIÓNS E SANCIÓNS.7.1. Modificación da resolución. Toda alteración das condicións tidas en conta para a concesión da subvención e, en todo o caso, a obtención concorrente de subvencións ou axudas outorgadas por outras administracións ou entes públicos ou privados, poderá dar lugar á modificación da resolución de concesión. En todo o caso, a modificación da resolución de concesión realizarase nos termos da LSG, e do artigo 35 do Decreto 11/2009, do 8 de xaneiro, polo que se aproba o seu regulamento. A resolución polo que se acorde ou se denegue a modificación da resolución será ditada pola persoa titular da Dirección Xeral do IGVS.7.2. Perda do dereito ao cobro. O incumprimento por parte do/a beneficiario/a da subvención de calquera das obrigas, requisitos, condicións e demais circunstancias que produciron o seu outorgamento, a insuficiente xustificación do proxecto, así como a obtención concorrente doutras axudas incompatibles dará lugar, en cada caso, á perda do dereito ao cobro da subvención, á redución da contía da mesma ou ó reintegro total ou parcial das cantidades percibidas máis os correspondentes xuros de demora dende o momento do seu pagamento, sen menoscabo das sancións, que de ser o caso, resulten esixibles.7.3. Renuncia. O/a beneficiario/a poderá renunciar voluntariamente á subvención nas condicións que establece a normativa legal de aplicación.7.4. Nulidade, reintegro, infraccións e sancións. O incumprimento ou falsidade nas condicións requiridas para o outorgamento da subvención, comportará, ademais das sancións que poidan corresponder, o reintegro da subvención percibida incrementada co xuro legal correspondente desde o seu pagamento máis un 25 %, segundo establece o artigo 34 da LSG, salvo que a Lei de orzamentos do Estado estableza outro diferente. En particular será causa de reintegro a non comunicación ao órgano correspondente de calquera modificación das condicións que motivaron o recoñecemento da subvención que poida determinar a perda sobrevida do dereito á axuda. A comunicación deberá facerse ao Concello de Muros como entidade xestora se a modificación se produce antes de recibir o aboamento da subvención e posteriormente a ese momento, á Área Provincial do IGVS. Tamén serán motivo de reintegro os supostos previstos no artigo 33 da LSG. O procedemento para o reintegro será o establecido no artigo 38 da LSG.7.5. Recursos administrativos. Contra as resolucións que dite a xefatura territorial da Consellería de Medio Ambiente, Territorio e vivenda, poderase interpoñer recurso de alzada ante a persoa titular da consellería competente, no prazo de un (1) mes contado a partir do día seguinte ao da súa notificación. Base 8.ª.–NORMATIVA DE APLICACIÓN. A concesión destas axudas rexerase pola Lei 38/2003, do 17 de novembro, xeral de subvencións e o RD 887/2006, do 21 de xuño, polo que se aprobou o seu regulamento, nos seus preceptos básicos; a lexislación básica do estado en materia de réxime local; a Lei 9/2007, do 13 de xuño de subvencións de Galicia e o D.11/2009, do 9 de xaneiro, polo que se aproba o seu regulamento. Ademais da lexislación anterior, e en todo o non descrito nas presentes bases, seranlle de aplicación as seguintes disposicións:  Real Decreto 233/2013, do 5 de abril, polo que se regula o Plan Estatal de fomento do alugamento de vivendas, a rehabilitación edificatoria, e a rexeneración e renovación urbanas, 2013-2016.  Real Decreto 637/2016, do 9 de decembro, polo que se prórroga o Plan Estatal de fomento do alugamento de vivendas, a rehabilitación edificatoria e a rexeneración e renovación urbanas, 2013-2016. – A Orde da Consellería de infraestruturas e vivenda do 23 de xuño de 2017 pola que se procede a abrir o prazo para solicitar a participación na prórroga do programa de rexeneración e renovación urbanas do Plan Estatal de fomento do alugamento de vivendas, a rehabilitación edificatoria e a rexeneración e renovacións urbanas, 2013-2016 se establecen as súas bases reguladoras e as das axudas autonómicas previstas para este programa, publicada no DOG o 30 de xuño de 2017.  Acordo da Comisión Bilateral celebrada o 26 de Outubro do 2017, relativo á Área de Rexeneración e Renovación Urbana do Conxunto Histórico de Muros (A Coruña). Comunidade Autónoma de Galicia. Prórroga do Plan Estatal de Fomento do Alugamento de Vivendas, a Rehabilitación Edificatoria, e a Rexeneración e Renovación Urbanas 2013-2016, anualidade 2017. – Addenda para a modificación dos acordos de comisión bilateral relativos ás áreas de rexeneración e renovación urbanas na Comunidade Autónoma de Galicia. Plan Estatal de Fomento do alugamento de vivendas, a rehabilitación edificatoria, e a rexeneración e renovación urbanas 2013-2016, e a súa prórroga.  Decreto 18/2014, do 13 de febreiro polo que se determinan os aspectos básicos dos programas autonómicos de rehabilitación de vivendas e se dan as directrices para o desenvolvemento do Plan Estatal de fomento do alugamento de vivendas, a rehabilitación edificatoria e a rexeneración e renovación urbanas, 2013-2016 no ámbito da Comunidade Autónoma de Galicia publicado no DOG o 25 de febreiro de 2014. – A Lei 8/2012, do 29 de xuño, de vivenda de Galicia. – A Lei 8/2013, do 26 de Xuño, de rehabilitación, rexeneración e renovación urbanas. – Real decreto 7/2015, do 30 de outubro, Texto refundido da Lei do Solo e rehabilitación urbana. Base 9.ª.–DISPOSICIÓN ADICIONAL. As subvencións incluídas nesta convocatoria financiaranse, de conformidade co acordo da comisión bilateral relativo á Área de Rexeneración e Renovación Urbana do Casco urbano histórico de Muros de data 26 de outubro de 2017 con cargo á asignación orzamentaria 22/336/78000 no proxecto 2019/2/IGV17/1/1 por un importe máximo total de 81.698,60 €, coas súas posibles prórrogas. Base 10.ª.–DISPOSICIÓN FINAL. Estas bases entrarán en vigor a data seguinte ao da súa publicación no Boletín Oficial da Provincia da Coruña e terán vixencia até o 31 de decembro de 2022, data en que remata o Prórroga do Plan Estatal 20132016 de non existir nova disposición que modifique ou prorrogue esta data de vixencia do Plan Estatal para a aplicación do programa que se desenvolve nestas bases. Muros, 24 de maio de 2022. A alcaldesa María Inés Monteagudo Romero